Universitas Carolina Pragensis

Universitas Carolina Pragensis"Universitas Scholarium Studii Pragensis": vide sigillum"Universitas Carolo-Ferdinandea Germanica":
 vide epistulam est vetustissima studiorum universitas publica in media Europa, propterea quod quattuor eius facultates, inter quas artistica, medica, iuridica, theologica numerabantur, die 7 Aprilis anno 1348 redempti mundi a Carolo IV Luxemburgensi, Sacri Romani Imperii imperatore et rege Bohemiae, conditae sunt. 

 Historia 
Carolus IV fundavit Universitatem Pragensem cum papa Innocentio VI inter annos 1347–1349 et universitatem hanc in quatuor nationes distribuit. Prima natio erat Bohemorum, in qua etiam Moravi, Hungari et Slavi erant, secunda Polonica, tertia Bavarorum, et quarta Saxonum. Earum nationum singulae sua habebant collegia. Ad hoc universitatis studium multi ex diversis nationibus accurrerunt, uti ex Gallia, Anglia, Lombardia, Polonia, Hungaria, et Italia. Rex Carolus instituit etiam in Universitate quatuor facultates: theologicam, iuris, medicinae, et philosophicam.Joannes Florianus HAMMERSCHMID, Prodomus Gloriae Pragenenae, Pragae 1723, p. 530.

Pro erectione huius fundationis Universitatis Pragensis magnam summam pecuniae simul cum Carolo IV contribuit archiepiscopus Pragensis Arnestus, Capitulum ecclesiae sancti Viti, praelati, parochi, aliaque monasteria, ex qua alebantur universitatis doctores et studentes. Archiepiscopus Pragensis factus est perpetuus Cancellarius universitatis.

Carolus IV fundavit Collegium Carolinum in domo Lazari Iudeai in cornu post Ecclesiam sancti Nicolai Vetero-Pragae, quod postea in domum Ioannis Rotlevi, civis Pragensis ditissimi, transtulit rex Romanorum Bohemiaeque Venceslaus anno 1383.

Anno 1654 die 4. Martii univit imperator Ferdinandus III Universitatem Carolinam cum Colegio Clementino, quod fuerat academia Iesuitarum anno 1562 a Ferdinando I fundata, et appellavit Universitatem Carolo-Ferdinandeam. Eodem anno delecti sunt patrones facultatum: patronus facultatis theologicae factus est sanctus Ioannes Evangelista, philosophicae sancta Catharina, iuridicae sanctus Ivo, medicae sancti Cosmas et Damianus.Joannes Florianus HAMMERSCHMID, Prodomus Gloriae Pragenenae, Pragae 1723, p. 535. Petrus Codicillus universitatis rector fine saeculi XVI octies electus est.

Usque ad annum 1784 in Universitate Pragensi Latine docebatur, deinde praecipue Theodisce, sed etiam Bohemice.Ivana ČORNEJOVÁ (ed.), Dějiny Univerzity Karlovy II: 1622–1802, Pragae 1996. Anno 1882 divisa est universitas in partem Theodiscam et in partem Bohemicam. Universitas Bohemica anno 1939 a Germanis secundo bello mundano incipiente clausa est, quae renovata est post bellum anno 1945, cum universitas Theodisca claudebatur.

 Facultates 
His autem temporibus universitas in septendecim facultates dividitur (ad quas item facultas philosophica, cuius pars Institutum Graecitati Latinitatique augendae est, pertinet).

 Facultas philosophicaStatut FF UK
 Facultas theologiae catholicaeStatut KTF UK
 Facultas theologiae evangelicaeKarolinka 2014–2015
 Facultas theologiae hussiticaeStatut HTF UK
 Facultas iuridicaStatut PF UK
 Facultas medica primaStatut LF1 UK
 Facultas medica secunda
 Facultas medica tertia
 Facultas medica PilsnensisStatut LFP UK
 Facultas medica Hradec Králové
 Facultas pharmaceutica (Reginogradecii)
 Facultas rerum naturaliumInsigne PRF UK
 Facultas mathematica physicaqueStatut LFP UK
 Facultas paedagogicaStatut PedF UK
 Facultas rerum socialiumStatut FSV UK
 Facultas studiorum humanarumStatut FHS UK
 Fakulta tělesné výchovy a sportu/Faculty of Physical Education and Sport

 Graduati clari 
 Eduardus Beneš (1884–1948) – Cechoslovaciae praeses
 Ioannes Campanus Vodnianus (1572–1622) – rector universitatis, compositor et scriptor Bohemicus Latine scribens
 Carolus Cori (1896-1984) biochemicus Americanus, Praemium Nobelianum Medicinae laureatus
 Carolus Čapek (1890–1938) – scriptor Bohemicus
 Iaroslaus Heyrovský (1890–1967) – chemicus Bohemicus, Praemii Nobeliani laureatus
 Ioannes Hus (1370–1415) – presbyter et rector
 Franciscus Kafka (1883–1924) – scriptor Bohemicus Theodisce scibens
 Milan Kundera (natus 1929) – scriptor Bohemicus
 Ioannes Neruda (1834-1891) - scriptor Bohemicus 

 Notae 

Dies Scholasticorum Internationalis

!
Categoria:Constituta 1348
Categoria:Carolus IV (imperator)